સરદાર સરોવર ડેમ ખાતે લોખંડી પુરૂષ સરદાર પટેલની વિશાળ કદની પ્રતિમાનું નિર્માણ કરાયું છે. આ પ્રતિમાના અનાવરણ કરવા વડાપ્રધાન નરેન્દ્ર મોદી ઉદ્ઘાટન કરવા ગુજરાત આવી રહ્યા છે. ત્યારે ગુજરાત સરકારે નર્મદા ડેમમાંથી સિંચાઈનું પાણી ખેડૂતોને સિંચાઇ માટે આપવાનો નિર્ણય કર્યો છે. નાયબ મુખ્યમંત્રી નીતિન પટેલે જાહેરાત કરતા જણાવ્યું હતુ કે, નર્મદા કેનાલમાંથી ખેડૂતો માટે સિંચાઈનું પાણી ૨૭ ઓક્ટોબરથી 31 ઓક્ટોબર દરમિયાન આપવામાં આવશે. નર્મદા કેનાલમાં સરકારે ૬૦૦૦ ક્યુસેકના બદલે ૧૨૦૦૦ ક્યુસેક પાણી છોડવાની જાહેરાત કરી છે. ખેડૂતો પણ સિંચાઇ માટે પાણીનો વપરાશ કરી શકે તે માટે પાણીનો જથ્થો બમણો કરી દીધો છે.